14.5.86 Επίσημη Εφημερίδα των Ευρωπαϊκών Κοινοτήτων Αριθ. C 114/7 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταοη ψηφίσματος του Συμβουλίου σχετικά με την καλύτερη εποχιακή και γεωγραφική κατανομή 
του τουρισμού 
COM(86) 31 τελικό/2 
(Υποβληθείσα από την Επιτροπή στο Συμβούλιο στις 31 Ιανουαρίου 1986) 
(86/C114/10) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι με το ψήφισμα του της 10ης Απριλίου 1984 σχετικά με 
την κοινοτική πολιτική τουρισμού, (') το Συμβούλιο καλεί 
την Επιτροπή να του υποβάλει προτάσεις με σκοπό, ιδίως, 
την προώθηση του τουρισμού στην Κοινότητα · 
ότι τα κράτη μέλη και τα όργανα της Κοινότητας πρέπει να 
αποδώσουν ιδιαίτερη προσοχή στον τουρισμό, τόσο λόγω 
του ρόλου του στις οικονομίες των κρατών μελών όσο και 
λόγω των επιπτώσεων του στην προσέγγιση των λαών της 
Ευρώπης" 
ότι ο τουρισμός εξαρτάται σε μεγάλο βαθμό από τη χρησι­
μοποίηση των περιβαλλοντολογικών φυσικών και πολιτι­
στικών πόρων των χωρών 
ως μέσον προσέλκυσης των επισκεπτών ότι η υπερβολική 
εκμετάλλευση των πόρων αυτών ενδέχεται να οδηγήσει σε 
επιδείνωση της κατάστασης των βασικών πόρων ή και στην 
καταστροφή τους' 
ότι για να αποφευχθούν ή να επιλυθούν τα προβλήματα 
κορεσμού των περιοχών υποδοχής και διέλευσης τουριστών, 
είναι σκόπιμο να εκτιμηθούν οι δυνατότητες απορρόφησης 
των περιοχών αυτών, να αξιολογηθούν οι κίνδυνοι 
κορεσμού και να ληφθούν τα ενδεδειγμένα μέτρα λαμβά­
νοντας υπόψη, ιδίως, την ποιότητα του περιβάλλοντος* 
ότι ο εποχιακός χαρακτήρας των τουριστικών δρα­
στηριοτήτων δημιουργεί σοβαρά προβλήματα για τους αυτό­
χθονες και τους επισκέπτες κατά τη διάρκεια μικρών χρο 
νικών περιόδων και έχει σαν αποτέλεσμα το χαμηλό βαθμό 
εκμετάλλευσης των τουριστικών επενδύσεων κατά τη διάρ­
κεια του υπόλοιπου έτους* ότι ο πιο αποτελεσματικός τρόπος για την επίλυση των προ­
βλημάτων υπέρβασης των δυνατοτήτων απορρόφησης των 
περιοχών υποδοχής και διέλευσης τουριστών είναι η κατα­
νομή των τουριστικών δραστηριοτήτων στο χρόνο και στο 
χώρο* 
ΔΙΑΚΗΡΥΣΣΕΙ την απόφαση του να καταβάλει κάθε προσπά­
θεια για την επίτευξη μιας καλύτερης εποχιακής και γεω­
γραφικής κατανομής των τουριστικών δραστηριοτήτων 
στην Κοινότητα" 
ΚΑΛΕΙ τα κράτη μέλη να προβούν στην εκτίμηση των δυνα­
τοτήτων απορρόφησης στις περιοχές υποδοχής και διέ­
λευσης των τουριστών και στην αξιολόγηση των κινδύνων 
και των συνεπειών του κορεσμού που παρατηρείται κατά τη' 
διάρκεια ορισμένων περιόδων του έτους μέσω, ιδίως, της 
εκπόνησης μελετών των επιπτώσεων, 
ΚΑΛΕΙ τα κράτη μέλη να διακόψουν κάθε παροχή κινήτρων 
για την τουριστική ανάπτυξη περιοχών ή τοποθεσιών που 
αναγνωρίζεται ότι έχουν φθάσει σε υψηλό επίπεδο κορε­
σμού, να απαγορεύσουν ή να αποθαρρύνουν τις νέες κατα­
σκευές στις περιοχές και στις τοποθεσίες αυτές, να ενθαρρύ­
νουν τα μέτρα διαχείρισης και αποκέντρωσης που θα αμβλύ­
νουν την επίδραση των παραγόντων που συμβάλλουν στην 
υπέρβαση των δυνατοτήτων απορρόφησης στις περιοχές και 
στις τοποθεσίες αυτές και να ενθαρρύνουν τις τουριστικές 
επενδύσεις στις περιοχές και στις τοποθεσίες όπου ο κίν­
δυνος κορεσμού δεν είναι σημαντικός, 
ΚΑΛΕΙ τους εθνικούς οργανισμούς τουρισμού και τις άλλες 
αρμόδιες αρχές των κρατών μελών: 
— να περιορίσουν τις ενέργειες που αποβλέπουν στην 
προώθηση των κορεσμένων περιοχών και να εντείνουν 
ταυτόχρονα τις ενέργειες για την προώθηση των 
περιοχών που έχουν πλεόνασμα στην ικανότητα απορ­
ρόφησης και 
— να εντείνουν τις ενέργειες για την προώθηση των «τουρι­
στικών προϊόντων» που μπορούν να διαφοροποιήσουν 
τη ζήτηση και τον εποχιακό χαρακτήρα, στα πλαίσια 
του σεβασμού των αναγκών του περιβάλλοντος. 
ΚΑΛΕΙ τα κράτη μέλη να συνεργαστούν μεταξύ τους και με 
την Επιτροπή, έτσι ώστε να συνδυαστούν οι προσπάθειες 
τους για την επίτευξη μιας καλύτερης εποχιακής και γεω­
γραφικής κατανομής του τουρισμού. 
(') ΕΕ αριθ. C 115 της 30. 4. 1984, σ. 1.